03/04/2018 | Administración LocalMunicipal
Dodro
Bases para a contratación, por concurso de méritos e entrevista dun/dunha traballador/a para o posto de Técnico de Apoio (A1) para o Programa Integrado de Emprego Terras de Iria IV, en réxime temporal

Por Resolución da Alcaldía múm.82/2018 de data 26/03/2018, aprobáronse as bases para a contratación, por concurso de méritos e entrevista dun/dunha traballador/a para o posto de Técnico de Apoio (A1) para o Programa Integrado de Emprego Terras de Iria IV, en réxime temporal, que se transcriben a seguir: O obxecto desta convocatoria é a contratación dun técnico de apoio (A1) para o Programa Integrado de Emprego Terras de Iria IV 2017 – 2018 do concello de Dodro, Padrón e Rois, no marco da Orde do 11 de xullo de 2017 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2017 e 2018. (DOG núm.137 do 19/07/2017), mediante contratación laboral de carácter temporal, a través do procedemento de selección que se sinala nestas bases, de conformidade co disposto na Lei 7/1985, de 2 de abril, o Real Decreto Lexislativo 781/1986, de 18 de abril Real Decreto 5/2015, 5/2015, do 30 de outubro polo que se aproba o Texto Refundido do Estatuto Básico do Empregado Público, a Lei 2/2015, de 29 de abril, de emprego público de Galicia, e demais disposicións de pertinente aplicación. A relación laboral formalizarase mediante contrato de obra ou servizo determinado, ao amparo do establecido no artigo 15.1 do Real Decreto Lexislativo 1/1995, de 24 de marzo, polo que se aproba o Texto Refundido da Lei do Estatuto dos Traballadores. A duración do contrato será dende a formalización do mesmo e ata o 30/11/2018. As funcións a realizar por este traballador/a serán as propias do seu posto de traballo, tales como: -Prestar apoio na xestión económica do programa. -Realizar trámites administrativos relacionados co programa. -Prestar apoio na xustificación económica do programa e elaboración de informes. -Fomento de instrumentos de promoción económica. -Fomento do autoemprego e emprendemento cooperativo. -Apoio no fomento do emprego. O persoal contratado, estará suxeito durante a súa relación laboral á normativa sobre incompatibilidades prevista na función pública (Lei 53/1984, do 25 de decembro). Esta convocatoria está vinculada á concesión da subvención da Consellería de Emprego, regulada na Orde do 11 de xullo de 2017 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2017 e 2018. (DOG núm.137 do 19/07/2017) As convocatorias respectivas e as bases xerais e específicas publicaranse no Boletín Oficial da Provincia (BOP), no taboleiro de anuncios e na páxina web municipal. Os anuncios sucesivos inseriranse só no taboleiro de anuncios e na web municipal sen prexuízo de calquera outro medio de difusión que, con carácter complementario, se considere oportuno. Ao presente concurso seralle de aplicación o previsto no TREBEP. Así mesmo e nos aspectos non derogados expresamente que non se opoñan ao disposto no TREBEP, tamén será de aplicación: - Lei 30/1984, de 2 de agosto, de Medidas de Reforma para a Función Pública. - Lei 7/1985, de 2 de abril, reguladora das Bases do Réxime Local. - Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de Réxime Local. - Decreto 364/1995, de 10 de marzo, que aproba o regulamento xeral de ingreso na Administración. - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. - Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. - Lei 2/2015, do 29 de abril, do empregado público de Galicia. - Lei 5/1997, de 22 de xullo, reguladora da Administración Local de Galicia. - Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. O réxime xurídico da relación será de carácter laboral temporal, en réxime de dedicación a tempo completo segundo se determine no contrato e as necesidade do servizo que motiven a contratación Os custos salariais e de Seguridade Social serán o vixente orzamento do ano 2018 As persoas aspirantes deberán reunir os seguintes requisitos, que deberán cumprirse tanto no momento da selección como no da formalización do contrato de traballo temporal: a) Ter a nacionalidade española, ou ser nacional doutro estado membro da Unión Europea ou daqueles estados aos que se refire e nas condicións que establece o artigo 57 texto Refundido do estatuto básico do empregado público. b) Posuír a capacidade funcional para o desenvolvemento das tarefas habituais da praza á que se aspira. c) Ter cumprida a idade de dezaseis anos e non exceder, no seu caso, da idade máxima de xubilación forzosa. d) Non ter sido separado, mediante expediente disciplinario, do servizo de ningunha administración pública, nin estar inhabilitado por sentencia firme para o exercicio de funcións públicas. Idéntico requisito esixirase aso nacionais dos demais estados membros da Unión Europea, no seu caso. e) Non estar afectado ou afectada por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas. f) Estar en posesión dalgún dos seguintes títulos académicos: No caso de titulacións obtidas no estranxeiro, deberán achegar documento que acredite fidedignamente a súa homologación. g) Posuír carné de conducir tipo B h) Estar en posesión do nivel de CELGA 4, ou equivalente, ou estar en condicións de obtelo antes do remate do prazo de presentación de instancias A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten o coñecemento da lingua galega requirida nas bases específicas de cada unha das prazas, ou estean en condicións de obtelo dentro do prazo de presentación de instancias, deberán realizar unha proba específica de coñecemento de lingua galega que cualificará ao/á aspirante como apto ou non apto. Para tomar parte na selección as persoas interesadas deberán solicitar a súa participación mediante unha instancia que se recolle no Anexo II destas Bases, dirixida ao Sr. Alcalde-Presidente do Concello. As solicitudes presentaranse no Rexistro Xeral de Entrada do Concello de Dodro, en horario de 9:00 a 14:00 horas, no prazo de 5 días hábiles que se contarán a partir do seguinte ao da publicación das bases da convocatoria no Boletín oficial da Provincia. As instancias tamén poderán presentarse a través do procedemento previsto no artigo 16.4 da Lei 39/2015, de 1 de outubro, do procedemento administrativo común das Administracións Públicas. Estas Bases e Convocatoria serán publicadas no Taboleiro de Anuncios e na páxina web do concello www.concellodedodro.org, así como no boletín Oficial da Provincia de A Coruña. Xunto coa solicitude débense achegar copia cotexada ou compulsadas dos documentos xustificativos de cumprir os requisitos de participación e os que acrediten os méritos alegados para a fase de concurso de méritos. Os méritos alegados que non sexan xustificados documentalmente ou que non cumpran os requisitos establecidos nestas Bases non serán tidos en conta polo Tribunal. A instancia debe ir acompañada dos seguintes documentos: 1. DNI documento nacional de identidade, ou resgardo do mesmo, ou documentación equivalente.2. Fotocopia cotexada do carne de conducir tipo B 3. Título académico requirido para acceder ao proceso selectivo 4. Declaración responsable de que cumpre o requisito esixido no apartado b) da base 6 e de que non está incurso en ningún dos supostos recollidos nos apartados d) e e) da mesma base.5. Relación dos méritos alegados acompañada dos xustificantes acreditativos dos mesmos. Só se terán en conta para a fase de concurso os méritos debidamente acreditados, en todos os seus extremos, dentro do prazo de presentación de solicitudes; e non serán obxecto de toma en consideración, e valoración, os que se acheguen con posterioridade ao remate do dito prazo, que serán considerados como achega de nova de documentación fora de prazo.6. Acreditación documental de posuír o coñecemento da lingua galega requirido (Celga 4). De non aportarse o Celga 4 ou superior os aspirantes deberán realizar o exercicio eliminatorio para acreditar o coñecemento da lingua galega previsto nas Bases Rematado o prazo de presentación de instancias, e no prazo máximo dun mes, a Alcaldía aprobará a lista provisional de persoas admitidas e excluídas que se fará pública no taboleiro de anuncios e na web municipal. Na citada Resolución indicarase o nome, apelidos e DNI das persoas admitidas e excluídas e, no seu caso, as causas de exclusión. As persoas excluídas, así como as omitidas na relación de admitidas ou excluídas, disporán dun prazo de 3 días hábiles, que comezará a contar dende o día seguinte ao da publicación da resolución no taboleiro e páxina web municipal, para corrixir os defectos que motivaran a súa exclusión ou a súa omisión da lista de admitidas. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídas na relación de admitidas, serán definitivamente excluídas do proceso selectivo. De non se presentaren reclamacións dentro deste prazo, a lista provisional de persoas admitidas e excluídas elevarase a definitiva. No anuncio de aprobación da relación definitiva de aspirantes admitidos e excluídos será sinalado o lugar, data e hora de realización das probas da fase de concurso de méritos e entrevista e a composición do Tribunal Cualificador, debendo transcorrer polo menos 48 horas entre a publicación e a data de realización das probas. As alegacións/emendas serán aceptadas ou rexeitadas por Resolución da Alcaldía (que será obxecto de nova publicación no taboleiro de anuncios e na web municipal), e na que se aprobará a lista definitiva de admitidos/as e excluídos/as. O Tribunal Cualificador do Proceso Selectivo designarase de conformidade co disposto no artigo 60 do TREBEP e estará composto polos seguintes membros: - Presidente: funcionario que se designe pola Alcaldía-Presidencia, xunto co seu suplente. - 3 vogais designados pola Alcaldía-Presidencia xunto cos seus suplentes. - Secretario: un funcionario da Corporación designado pola Alcaldía-Presidencia. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes). En todo caso, será precisa a asistencia do presidente e do secretario, ou quen os substitúa. Todos os/as membros deberán contar con titulación igual ou superior á esixida para o acceso á praza. Todos os membros do tribunal cualificador actuarán con voz e voto, agás o/a Secretario/a, que non terá voto nas sesións do tribunal. As decisións do tribunal cualificador adoptaranse por maioría de votos dos membros presentes, resolvendo en caso de empate, o voto de calidade do seu presidente. O tribunal poderá dispoñer da incorporación de asesores e especialistas para as probas que estime pertinentes, e estes, que actuarán con voz pero sen voto, limitaranse unicamente ó exercicio das súas especialidades técnicas, en base ás que, exclusivamente, colaborarán co órgano de selección. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. O persoal do Tribunal deberán absterse de formar parte destes cando concorran as circunstancias previstas no artigo 23 de a Lei 40/2015, notificándollo á autoridade convócante, ou cando realizaran tarefas de preparación a probas selectivas nos cinco anos anteriores á publicación desta convocatoria. As persoas aspirantes poderán recusalo de acordo co artigo 24 da mencionada lei. Para os efectos de percepción de asistencias polos membros concorrentes ás sesións dos Tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. O sistema selectivo empregado será o concurso de méritos, unha entrevista persoal e un exercicio para a acreditación do coñecemento do galego (que só deberá realizarse por parte dos/as aspirantes que non acrediten estar en posesión de nivel CELGA 4) Concurso de méritos.- Valorarase os méritos determinados a continuación e puntuarase conforme ao seguinte baremo (ata un máximo de 10 puntos) Valoraranse cursos e másters en materias relacionados co posto ofertado e que teñan por obxecto a “xestión económica”, “desenvolvemento do emprego”, “desenvolvemento do autoemprego” e “desenvolvemento cooperativo”: cun mínimo de 10 horas; ata un máximo de 4 puntos - Por cada acción formativa de 10 a 30 horas: 0,25 puntos - Por cada acción formativa de 31 a 100 horas: 0,55 puntos - Por cada acción formativa de 101 a 200 horas: 0,75 puntos - Por cada acción formativa de máis de 201 horas: 1,5 puntos - Por cada mes realizando tarefas na administración pública directamente relacionadas co posto ofertado: 0,5 puntos, ata un máximo de 3 puntos. - Por cada mes realizando tarefas na empresa privada directamente relacionadas co posto ofertado: 0,5 puntos, ata un máximo de 3 puntos A experiencia profesional na administración pública e/ou na empresa privada deberá acreditarse a través da certificación oficial de vida laboral actualizada máis copia do contrato ou certificado da administración correspondente en que consten as tarefas realizadas. Cando se trate de colaboracións, bolsas ou prácticas estas deberan acreditarse mediante certificación de organismos oficiais na cal deberá constar o tempo de realización. Entrevista persoal.- Consistirá nunha entrevista persoal a cada solicitante na que se valorarán os coñecementos relacionados co posto de traballo ofertado (ata un máximo de 5 puntos ) De carácter obrigatorio e eliminatorio. Está dirixida á comprobación, por parte do tribunal, de que os/as aspirantes comprenden, falan e escriben correctamente o galego, someténdoos as probas que consideren mais adecuadas para tal comprobación. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4 ou equivalentes debidamente homologados polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG nº 146, do 30 de xullo de 2007. Determinada a cualificación final do proceso selectivo, o Tribunal publicará no Taboleiro de Anuncios a relación das persoas aspirantes aprobadas, por orde da puntuación total final, con especificación da mesma. Será seleccionada a persoa aspirante que obteña maior puntuación. No suposto de que a persoa seleccionada non presente a documentación requirida ou ben renuncie ao posto obtido, as propostas de contratación efectuarase á seguinte da lista por puntuación obtida. Concluída a cualificación final do proceso selectivo, o Tribunal publicará no citado Taboleiro de Anuncios do Concello o nome da persoa aspirante coa puntuación total final, con especificación desta. Así mesmo, o Tribunal elevará esta proposta, coa acta da sesión, á Alcaldía para proceder á formalización do contrato correspondentes a favor da persoa aspirante que obtivera a puntuación total máis alta. O Tribunal cualificador non poderá facer proposta de contratación a favor dun número de aspirantes superior ao das prazas convocadas. Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. Na acta da última sesión do Tribunal, incluirase por orde decrecente de puntuación, unha lista de reserva, na que figurarán as persoas aspirantes que, non foron propostas de nomeamento, por obter unha puntuación de ordinal inferior ao número de prazas convocadas, a efectos de poder, se así se estima, ser contratados para cubrir provisionalmente as vacantes que se produzan ou as ausencias por aproveitamento de licenzas regulamentarias, necesidades do servizo, etc., ou por se fose necesario cubrir algunha baixa ou renuncia da persoa seleccionada. A confección desta relación de aspirantes para provisións temporais será aprobada por Resolución da Alcaldía e publicada no Taboleiro de Anuncios do Concello. A persoa aspirante incluída na proposta de contratación do Tribunal cualificador, cando fose chamada para a incorporación ao traballo, presentará no Rexistro Xeral do Concello, no prazo de dun día natural (contado a partires do día seguinte a aquel en que foi requirida para elo) os documentos que acrediten que cumpre todos e cada un dos requisitos esixidos na Base 6ª desta convocatoria, no caso de que non foran xa presentados xunto coas solicitudes para tomar parte neste proceso selectivo. Será nula a contratación de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo dun día natural, a contar desde a data de notificación do acordo de contratación. Previamente á sinatura do contrato, o aspirante seleccionado deberá subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. O proceso selectivo rexerase polo establecido nestas bases. Para o non previsto nelas ou en aquelo que as contradigan, será de aplicación a Lei 7/1985, de 2 de abril, o Real Decreto Lexislativo 781/1986, de 18 de abril Real Decreto 5/2015, do 30 de outubro polo que se aproba o Texto Refundido do Estatuto Básico do Empregado Público, a Lei 2/2015, de 29 de abril, de emprego público de Galicia, e demais disposicións de pertinente aplicación. As presentes bases e a súa convocatoria poderán ser impugnadas de conformidade co establecido na Lei 39/2015, de 1 de outubro, do procedemento administrativo común das Administracións Públicas. Poderase interpoñer recurso potestativo de reposición no prazo dun mes contra a convocatoria e as Bases, previo á vía xurisdicional contencioso-administrativa, que se poderá interpoñer no prazo de dous meses, que se contarán a partir do día seguinte á publicación deste anuncio no Taboleiro de edictos do Concello. APELIDOS E NOME: DNI: ENDEREZO: TELÉFONO DE CONTACTO: Tendo en coñecemento a convocatoria de selección dun/dunha traballador/a para o posto de técnico de apoio (A1) para o Programa Integrado de Emprego Terras de Iria IV SOLICITO, tomar parte no devandito procedemento selectivo. DECLARO, que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na presente convocatoria. ACHEGO (márquese cun X os cadrados correspondentes á documentación presentada):  Copia cotexada do DNI ou documentación equivalente  Copia cotexada da titulación académica  Fotocopia cotexada do carné de conducir tipo B  Copia compulsada da titulación académica  Declaración responsable de que cumpre o requisito esixido no apartado b) da base 6, así como de que non está incurso en ningún dos supostos recollidos nos apartados d) e e) da mesma.  Relación dos méritos que se aleguen seguindo a orde que se recolle na base 10.  Documentación acreditativa de cada un dos méritos alegados para a súa valoración no concurso de acordo ao previsto na base 10.  Certificado de lingua galega 4 (Celga 4) Lugar, data e sinatura AO ALCALDE DO CONCELLO DE DODRO Dodro, 27 marzo de 2018 O alcalde Valentín Alfonsín Somoza